Lista Kronoloġika tal-Ġrajjiet fil-ħajja ta' Santa Marija Fawstina – Helena Kowalska tal-Kongregazzjoni tas-Sorijiet tal-Madonna tal-Ħniena 25 ta' Awwissu 1905 – Helen Kowalska twieldet fir-raħal ta' Glogowiec, fil-kontea ta' Turek, Provinċja ta' Lodz, fil-Polonja (skont id-dokumenti tat-twelid kif miżmuma fil-parroċċa). 27 ta' Awwissu 1905 – Ġiet mgħammda fil-knisja ta' San Każimiru, Swinice Warckie, kontea ta' Turek, mill-Kappillan ir-Reverendu Joseph Chodynski. Tawha l-isem ta' Helena. (Atti tal-parroċċa fi Swinice). – Fl-eta' ta' seba' snin, Helena semgħet għall-ewwel darba leħen ġewwa ruħha, issejħilha għal mod ta' ħajja iktar perfett. (Djarju 1:3). – Għamlet l-ewwel Tqarbina tagħha. Qarbinha l-Kappillan, ir-Reverendu Pawlowski (Atti tal-parroċċa fi Swinice). – Bdiet l-edukazzjoni elementari tagħha fi Swinice (Minuti minn Zbiorczej Szkoly Gminnej w Swinicach Warckich, 6 ta' April 1976). – Fl-eta' ta' 14-il sena, Helena bdiet taħdem għall-familja Bryszewski f'Aleksandrow qrib Lodz, sabiex tgħin lil ġenituri tagħha. (Tifkiriet ta' ommha, Marianne Kowalska). 30 ta' Ottubru 1921 – Tirċievi s-Sagrament tal-Griżma f'Alexandrow qrib Lodz, mill-Isqof Vincent Tymienecki. – Wara li damet sena taħdem għall-familja Bryszewski, marret lura d-dar u qalet lil kulħadd li xtaqet issir soru. Il-ġenituri tagħha kienu deċiżi li jopponu din il-mossa. (Djarju 1:4; Tifkiriet ta' ommha). Il-Ħarifa tal-1922 – Helena telqet għal Lodz tfittex xogħol ieħor sabiex hija tgħin lill-ġenituri tagħha. Hija ħadmet għal tliet terzjarji (Tifkiriet ta' ommha, p. 5; Tifkiriet ta' Stanislava Rapacka). 2 ta' Frar 1923 – Wara li rrferietha aġenzija tax-xogħol, bdiet taħdem għal Marcianne Sadowska, li kellha ħanut f'Numru 29, Triq Abaramowski, Lodz, fejn baqgħet sal-1 ta' Lulju 1924 (Tifkiriet tas-Sinjura Sadowska, p.2). – Helena marret Varsavja sabiex tidħol f'kunvent hemmhekk (Tifkiriet mil-Madre Ġenerali Michael Moraczewska, miktubin bl-idejn, p.1; Djarju 1:4). Hija applikat fil-Kongregazzjoni tas-Sorijiet tal-Madonna tal-Ħniena f'Numru 3/9 Triq Zytnia, f'Varsavja. Is-Superjura qisitha bħala 'ordinarja, xejn speċjali' u ppruvatha. Qaltilha tibda taħdem sabiex tkun tista' tħallas għal ħwejjiġha. (Tifkiriet tal-Madre Michael, p. 1; Tifkiriet ta' Swor Borgia, p. 1). – Helena marret taħdem bħala qaddejja għal Aldona Lipszyc, f'Ostrowek, kontea ta' Klembow, qrib Varsavja (Tifkiriet ta' A. Lipszyc, p.1). 1 ta' Awwissu 1925 – Reġgħet applikat biex tidħol fil-Kongregazzjoni tas-Sorijiet tal-Madonna tal-Ħniena, u din id-darba aċċettawha. (Tifkiriet tal-Madre Michael Moraczewska, p. 2; Tifkiriet ta' Swor Borgia, p.1; Djarju 1:6). Għall-ħabta tat-22 ta' Awwissu 1925 – Helena riedet tħalli l-Kongregazzjoni sabiex tidħol f'ordni iktar strett. Hija ħasset li kien hemm ftit ħin biss għat-talb fil-Kongregazzjoni tal-Madonna tal-Ħniena (Tifkiriet tal-Madre Michael, p.2; Djarju 1:6). – Is-Superjura bagħtitha Skolimow, dar tal-vaganzi għall-Kongregazzjoni, qrib Varsavja, sabiex terġa' takkwista saħħitha. (Tifkiriet tal-Madre Michael, p.2). 23 ta' Jannar 1926 – Telqet għan-Novizzjat fi Krakovja sabiex tispiċċa il-perjodu tagħha bħala postulanta, tagħmel irtir, u tipprofessa. (Tifkiriet ta' Swor Borgia, p. 1; Djarju 1:7). 30 ta' April 1926 – Wara rtir ta' tmint ijiem, hija ħadet l-abitu u l-isem tagħha bħala soru. Minn issa 'l quddiem Helena ser iġġib l-isem ta' Swor Marija Fawstina (Kronaka ta' Krakovja 111:177; Tifkiriet ta' Swor Clemens). 20 ta' Ġunju 1926 – Bidla amministrattiva tad-Direttriċi tan-Novizzjat influwenzat il-formazzjoni spiritwali ta' Swor Fawstina (Kronaka ta' Krakovja 111:179). 3 ta' April 1927 – Swor Fawstina kellha l-esperjenza tal-lejl mudlam tal-ispirtu. Il-prova baqgħet sejra kważi sat-tmiem tan-Novizzjat. Il-Madre Direttriċi, Mary Joseph Brzoza, għamlitilha l-kuraġġ, skużatha mill-eżerċizzi spiritwali formali, u ħajritha turi fedelta' kbira lejn Alla. (Djarju 1:8). 16 ta' April 1928 – Fil-jum tal-Ġimgħa l-Kbira, il-fjamma tal-Imħabba Divina ħaddnet in-novizza fit-tbatijiet tagħha. Hija nsiet it-tbatijiet tal-imgħoddi, u għarfet b'mod iktar ċar kemm bata' Kristu għalina. (Djarju 1:10). 20 ta' April 1928 – Filgħaxija Swor Fawstina flimkien ma' sorijiet oħrajn, bdiet l-irtir qabel ma' għamlet il-voti temoranji. (Kronaka 111:203; Tifkiriet tal-Madre Michael, p.3; Djarju 1:11). 30 ta' April 1928 – Swor Fawstina għamlet l-ewwel professjoni tagħha ta' voti temporanji, li hi baqgħet iġġedded kull sena għal ħames snin, sal-waqt meta hija mbagħad għamlet il-voti perpetwi tagħha. (Kronaka ta' Krakovja 111:203; Tifkiriet tal-Madre Michael, p.3). Mis-6 sal-10 ta' Diċembru 1928 – Fil-Kapitlu Ġenerali tal-Kongregazzjoni tas-Sorijiet tal-Madonna tal-Ħniena, il-Madre Michael Moraczewska ġiet magħżula Madre Ġenerali (Kronaka ta' Krakovja 111:210). (Il-Madre Michael kellha tkun Surerjura matul il-ħajja reliġjuża kollha ta' Swor Fawstina. F'waqtiet diffiċli hija kienet ta' għajnuna u faraġ għaliha. F'idejha Swor Fawstina kellha tpoġġi l-voti perpetwi tagħha. Qabel ma' mietet hija talbet maħfra lill-Kongregazzjoni kollha permezz tal-Madre Superjura, għan-nuqqasijiet kollha tagħha matul il-ħajja reliġjuża tagħha kollha) (Tifkiriet tal-Madre Michael, pp. 5, 11, 12). 31 ta' Ottubru 1928 – Swor Fawstina telqet għal 3/9 Triq Żytnia, Varsavja, fejn qabduha taħdem fil-kżina. (Kronaka ta' Krakovja 111:212). 21 ta' Frar 1929 – Telqet għal Vilnius biex tissostitwixxi soru li kienet sejra għat-tielet prova tagħha. (Kronaka ta' Vilnius 1:9). 11 ta' April 1929 – Bit-tren ta' filgħodu, hija telqet minn Vilnius sabiex terġa' tmur lura Varsavja. (Kronaka ta' Vilnius 1:21). Ġunju 1929 – Tawha xogħol f'dar li kienet għadha kif ġiet iffurmata fi triq Hetmanska, Varsavja. (Tifkiriet tas-Sorijiet). Wara ftit xhur Swor Fawstina reġgħet lura fid-dar fi 3/9 Triq Żytnia. Sadattant l-istudenti (tfajliet li kienu taħt il-kura tagħha) li kienet taħdem magħhom wiegħdu li jmorru hemm warajha. (Tifkiriet tas-Sorijiet). 7 ta' Lulju 1929 – Għal żmien qasir, Swor Fawstina ġiet mibgħuta f'dar tal-Kongregazzjoni f'Kiekrz qrib Poznan, minflok soru tal-kċina li ma tantx kienet f'sikkitha. (Tifkiriet ta' Swor Xavier; ittra tas-6 ta' Lulju (sena mhux magħrufa) li kienet fit-Tifkiriet; Djarju 1:74). – Hija kienet diġa' f'Varsavja, bħalma deher f'ittra indirizzata lil Swor Justine, bid-data 20 ta' Ottubru 1929. (Ittri #25:66). Mejju-Ġunju 1930 – Meta bagħtuha fid-dar tal-Kongregazzjoni fi Plock, Swor Fawstina bdiet taħdem daqqa fil-post fejn kienu jaħmu l-ħobż; fil-kċina; u fil-post fejn kienu jaħżnu l-ħobż. (Tifkiriet tal-Madre Michael, p.3). Waqt iż-żmien li hi damet fi Plock (minn Ġunju 1930 sa Novembru 1932), hija qattgħet xi żmien fi Biala (dar tal-Kongregazzjoni li tinsab f'raħal xi għaxar kilometri 'l bogħod minn Plock). (Minħabba l-fatt li l-Kronaki ta' Varsavja u ta' Plock nqerdu waqt it-Tieni Gwerra Dinjija, huwa diffiċli li nkunu verament ċerti mid-dati taż-żmien li hija għaddiet f'dawn id-djar). Ittra mibgħuta lil Swor Justine Golofit, li ġġib id-data tas-17 ta' Diċembru 1930, tixhed għall-fatt li Swor Fawstina f'dak iż-żmien, kienet għadha qiegħda fi Biala (Ittri #26:68). 22 ta' Frar 1931 – Swor Fawstina rat dehra tal-Mulej Ġesu, li qalilha tpinġi xbieha skont dak li hi kienet qiegħda tara. (Djarju 1:18; Tifkiriet tal-Madre p. 4). – Hija waslet f'Varsavja għat-Tielet Prova tagħha, lis-Sorijiet tal-Madonna tal-Ħniena jagħmlu qabel ma jieħdu l-voti perpetwi. (Tifkiriet tal-Madre Michael, p.5; Djarju 1:84). Qabel ma bdiet it-Tielet Prova, marret Walendow sabiex tagħmel irtir. (Tifkiriet ta' Swor Seraphina Kukulska; Djarju 1:84). 1 ta' Diċembru 1932 – Flimkien ma' sorijiet oħrajn, hija bdiet it-Tielet Prova taħt id-direzzjoni ta' Swor Margaret Gimbutt (Tifkiriet tal-Madre Michael, p.5; Djarju 1:89). It-Tielet Prova f'din il-Kongregazzjoni ddum ħames xhur. Matul dan iż-żmien, Swor Fawstina ħadmet fis-sagristija u għenet lil Swor Suzanne Tokarski (Tifkiriet tal-Madre Michael, p. 5; Tifkiriet ta' Swor Suzanne; Djarju 1:89). Marzu 1933 – Swor Fawstina rċeviet żjara minn oħtha Wanda. (Djarju 1:97). 18 ta' April 1933 – Flimkien ma' sorijiet oħra, Swor Fawstina marret Krakovja sabiex tagħmel irtir ta' tmint ijiem u l-professjoni tal-voti perpetwi tagħha. (Kronaka ta' Krakovja IV:8). 21 ta' April 1933 – Beda l-irtir ta' tmint ijiem taħt id-direzzjoni ta' Patri Wojnar, S.J. (Kronaka ta' Krakovja IV:8; Djarju 1:102). 1 ta' Mejju 1933 – Swor Fawstina għamlet il-voti perpetwi tagħha. Iċ-ċelebrant f'din iċ-ċerimonja kien l-Isqof Stanislaus Rospond. Wara l-voti, Swor Fawstina baqgħet Krakovja għal xahar ieħor, (Tifkiriet tal-Madre Michael, p.5; Kronaka ta' Krakovja IV:8; Djarju 1:114). 25 ta' Mejju 1933 – Hija telqet għal Vilnius (Kronaka ta' Vilnius, p. 178). (Fil-Kronaka nsibu din in-nota: Swor Fawstina, li għamlet il-professjoni tal-voti perpetwi tagħha fi Krakovja, waslet il-Ħamis filgħaxija, bit-tren). 2 ta' Jannar 1934 – Swor Fawstina marret għall-ewwel darba għand l-artist Kazimirowski, li kellu jpitter ix-xbieha tal-Ħniena Divina (Tifkiriet ta' Dun Sopocko, p.1; Tifkiriet tal-Madre Michael, p.6; Djarju 11:240). 29 ta' Marzu 1934 – Hija offriet lilha nnifisha għall-midinbin, l-aktar għal dawk l-erwieħ li tilfu l-fiduċja fil-Ħniena Divina. (Djarju 1:133). Ġunju 1934 – Tlestiet il-pittura tax-xbieha tal-Ħniena Divina, li saret mill-pittur E. Kazimirowski skont ma qaltlu Swor Fawstina. Hija bdiet tibki għax ix-xbieha tal-Mulej Ġesu' ma kenitx daqshekk sabiħa daqskemm kienet ratu hi (Tifkiriet ta' Dun Sopocko, p. 1; Djarju I: 134). 26 ta' Lulju 1934 – Swor Fawstina marida – kellha riħ (Kronaka ta' Vilnius, p. 223). 28 ta' Lulju 1934 – Hija bdiet tikteb id-Djarju. 12 ta' Awwissu 1934 – Hija mardet serjament. Sejħu lil Dr. Maciejewska kif ukoll lil Dun Sopocko, li amministralha s-Sagrament tal-Griżma tal-Morda. (Kronaka ta' Vilnius, p. 226). 13 ta' Awwissu 1934 – Saħħitha tiġi 'l quddiem. (Kronaka ta' Vilnius, p. 226). 26 ta' Ottubru 1934 – Hi u miexja mal-istudenti mill-ġnien għall-ikla ta' filgħaxija (fis-sitta neqsin għaxar minuti) Swor Fawstina rat lill-Mulej Ġesu' fuq il-Kappella f'Vilnius l-istess kif kienet ratu fi Plock; jiġifieri, bir-raġġi bojod u ħomor. Ir-raġġi dawlu l-kappella tal-Kongregazzjoni u l-infermerija tal-istudenti; u mbagħad infirxu fuq id-dinja kollha. (Arkivji – dokumenti ta' Swor Fawstina). 15 ta' Frar 1935 – Swor Fawstina rċiviet l-aħbar li ommha kienet marida serjament u telqgħet minnufih dak in-nhar filgħaxija għar-raħal tagħha ta' Glogowiec, qrib Lodz (Kronaka ta' Vilnius, p. 261 ; Djarju 1:165-169). Meta telqet mid-dar tagħha, Swor Fawstina waqfet Varsavja sabiex tara lill-Madre Ġenerali, Michael Moraczewska, u d-Direttriċi li kellha qabel, Swor Mary Joseph Brzoza. Ftit ġranet wara, marret lura Vilnius [Djarju 1:169). (Il-Kronaka ta' Vilnius ma ssemmix id-data meta marret lura). 4 ta' Marzu 1935 – Swor Petronilla u Swor Fawstina marru is-suq bil-vagun li kien isir kull sena fil-festa ta' San Kazimiru, għal għodda u xi affarijiet li kellhom bżonn fid-dar. (Kronaka ta' Vilnius p. 264). 29 ta' Settembru 1935 19 ta' Ottubru 1935 – Swor Antonina u Swor Fawstina telqu għall-irtir ta' tmint ijiem fi Krakovja, (Kronaka ta' Vilnius, p. 307; Kronaka ta' Krakovja IV:49). 4 ta' Novembru 1935 – Filgħaxija Swor Fawstina reġgħet lura Vilnius mill-irtir (Kronaka ta' Vilnius, p. 311). 8 ta' Jannar 1936 – Marret iżżur lill-Isqof Jalbrzykowski u tatu l-aħbar li l-Mulej Ġesu' kien qiegħed jitlob il-bidu ta' kon-gregazzjoni ġdida. (Djarju 11:50). 17 ta' Marzu 1936 – Swor Borgia Tichy, Superjura tad-dar f'Vilnius, irċeviet informazzjoni mill-Madre Ġenerali li lil Swor Fawstina kienu bidlulha l-post minn Vilnius għal Walendow (Kronaka ta' Vilnius, p. 337). 19 ta' Marzu 1936 – Swor Borgia ikkonsultat mal-Arċisqof Jalbrzykowski dwar Swor Fawstina (Kronaka ta' Vilnius, p. 338). 21 ta' Marzu 1936 – Swor Fawstina marret bit-tren ta' filgħodu minn Vilnius għal Varsavja. (Kronaka ta' Vilnius, p. 338), u baqgħet Varsavja għal ftit jiem. (Djarju 11:90). 25 ta' Marzu 1936 – Waslet Walendow – dar tal-Kongregazzjoni li tinsab fil-kampanja, kilometru 'l bogħod minn Varsavja. Is-sorijiet tawha merħba bil-ferħ u bis-sinċerita'. (Tifkiriet; Djarju 11:91). – Wara ftit ġimgħat, bagħtuha f'dar oħra fil-kampanja, kilometru 'l bogħod minn Walendow, f'post jismu Derdy (Tifkiriet tal-Madre Michael, p. 8). Din id-dar tinsab fost is-saġar, u Swor Fawstina li ssaħħret mis-sbuħija naturali tal-post, kitbet lil Dun Sopocko u qaltlu kemm kienet qed tħossha ferħana f'ittra li ġġib id-data tal-11 ta' Mejju 1936 (Ittri:#3:5). 11 ta' Mejju 1936 – Flimkien ma' Swor Edmund Sekul, telqet minn Derdy biex tmur toqgħod Krakovja b'mod permanenti (Kronaka ta' Krakovja IV:60), fejn l-ewwel bdiet taħdem fil-ġnien, umbagħad kienet għassa mal-kanċell. (Tifkiriet tal-Madre Michael, p. 8). 19 ta' Ġunju 1936 – Flimkien ma' xi sorijiet, hija ħadet sehem f'purċissjoni ad unur tal-Qalb Imqaddsa ta' Ġesu' fid-dar tal-Ġiżwiti f'Numru 26, Triq Kopernik (Kronaka ta' Krakovja IV:61 ; Djarju II: 111). 14 ta' Settembru 1936 – L-Arċisqof Jalbrzykowski, fi triqtu lejn Tarnow, żar il-kunvent fi Krakovja u għadda ftit minuti f'konverżazzjoni ma' Swor Fawstina (Kronaka ta' Krakovja IV:67; Djarju II: 133; Tifkiriet ta' Swor Felicia u Swor Irene). 19 ta' Settembru 1936 – Swor Fawstina għamlet eżami mediku fl-isptar ta' Pradnik (Djarju II: 133-134). 20 ta' Ottubru 1936 – Fi Krakovja hija għamlet irtir ta' tmint ijiem immexxi mmexxi minn Patri Wojton, S.J. (Kronaka ta' Krakovja IV:70; Djarju 11:153). 9 ta' Diċembru 1936 – Għal raġunijiet ta' saħħa, is-Superjuri bagħtu lil Swor Fawstina fl-isptar ta' Pradnik, f'sanatorju għall-pazjenti tat-tuberkulożi fi Krakovja (Kronaka ta' Krakovja IV:74; Djarju 11:198). 13 ta' Diċembru 1936 – Swor Fawstina qerret għand il-Mulej Ġesu' (Djarju II: 207). 24 ta' Diċembru 1936 – Bil-permess tat-tabib, hija reġgħet lura fil-kunvent għall-vaganzi tal-Milied. (Kronaka ta' Krakovja IV:74; Djarju 11:226). 27 ta' Diċembru 1936 – Reġgħet daħlet fl-isptar fi Pradnik għal iktar kura. (Djarju 11:230). 27 ta' Marzu 1937 – Reġgħet lura minn Pradnik. Saħħitha ġiet 'il quddiem b'mod sinifikanti. (Kronaka ta' Krakovja IV: 82; Diary 111:18). 13 ta' April 1937 – Saħħitha tant marret għall-agħar li kellha tibqa' fis-sodda. (Djarju 111:22-23). 14 ta' April 1937 – Għajjiena bil-mard tagħha, hija talbet lill-Mulej Ġesu' jagħtiha s-saħħa u t-talba tagħha ġiet mismugħa. (Djarju 111:23). 23 ta' April 1937 – Waqt irtir ta' tmint ijiem li beda fl-20 ta' April fil-kunvent ta' Krakovja, Swor Fawstina ħadet din l-opportunita' sabiex tagħmel l-irtir tagħha ta' tlett ijiem. (Kronaka ta' Krakovja IV:82; Djarju 111:26). 29 ta' April 1937 – Wara l-irtir, hija tkellmet ma' dik li qabel kienet id-Direttriċi tagħha tan-Novizzi, Swor Mary Joseph, li għamlet l-irtir tagħha fi Krakovja. (Djarju 111:29-30). 4 ta' Mejju 1937 – Swor Fawstina rċeviet permess mingħand il-Madre Ġenerali Michael Moraczewska sabiex titlaq mill-Kongregazzjoni. (Tifkiriet tal-Madre Michael, p. 9; Djarju III: 30-31). 20 ta' Lulju 1937 – Saret taf li kienet ser tintbagħat f'dar tal-Kongregazzjoni f'Rabka (Djarju 111:54). [Il-Kronaka ma ssemmix din il-ħaġa; iżda tinnota li s-Superjura marret Rabka għal jumejn, fatt li seta' kellu xi konnesjoni mat-tluq ta' Swor Fawstina). (Kronaka ta' Krakovja IV:88 – bid-data tad-19 ta' Lulju; Tifkiriet ta' Swor Irene). 29 ta' Lulju 1937 – Swor Fawstina telqet għal Rabka (Djarju 111:54-55; Tifkiriet). 10 ta' Awwissu 1937 – Hija skopriet li l-klima ta' Rabka ma kenitx taqbel magħha, imma kienet qiegħda ġġegħelha tħossha iktar marida, għalhekk reġgħet lura fi Krakovja. (Djarju IV:4). 12 ta' Awwissu 1937 – Dun Sopocko jagħmel waqfa fil-kunvent fi Krakovja u jqatta' xi ħin ma' Swor Fawstina (Tifkiriet ta' Swor Felicia; Djarju IV:4-5). 25 ta' Awwissu 1937 – Dun Sopocko għadda xi ġranet fi Krakovja. Swor Fawstina kienet ferħana b'dan għaliex kienet anzjuża sabiex tarah. (Djarju IV:16). 29 ta' Awwissu 1937 – Hija ngħatat il-permess li tkellem lil Dun Sopocko fit-tul (Djarju IV:17). (Il-Kronaki din il-ħaġa ma jsemmuhiex). 6 ta' Settembru 1937 – Minħabba li saħħitha kienet qiegħda tonqosha, ix-xogħol tagħha nbidel minn dak ta' ġardinara għall-purtinara. (Tifkiriet tal-Madre Michael, p.10; Djarju IV:25). 19 ta' Settembru 1937 – Ħuha Stanley mar iżurha. (Djarju IV:40). 27 ta' Settembru 1937 – Swor Fawstina u Swor Irene Krzyzanowska, Superjura tad-dar, marru għand l-istampatur biex jiddeċiedi dwar xi santi li kellhom jiġu stampati bix-xbieha tal-Ħniena Divina. (Djarju IV:45; Tifkiriet ta' Swor Irene, p. 2). 21 ta' April 1938 – Is-saħħa ta' Swor Fawstina marret għall-agħar, u s-Superjuri tagħha ddeċidew li jerġgħu jibagħtuha fl-isptar ta' Pradnik. (Kronaka ta' Krakovja IV:119; Tifkiriet tal-Madre Michael, p. 10). 2-5 ta' Ġunju 1938 – Hija għamlet irtir ta' tliet ijiem fl-isptar. (Tifkiriet ta' Swor Irene Krzyzanowska u Swor Felicia; Djarju MV. 114). Ġunju 1938 – Hija waqfet tikteb id-Djarju. – Il-Madre Ġenerali Michael Moraczewska marret iżżurha fl-isptar. (Tifkiriet tal-Madre Michael, p. 10; Tifkiriet ta' Swor Felicia). – Fl-aħħar ittra tagħha lill-Madre Ġenerali, hija talbet maħfra għad-difetti tagħha matul ħajjitha kollha u spiċċat bil-kliem: "sakemm niltaqgħu fil-ġenna" (Ittri #23:64; Tifkiriet ta' Madre Michael, p. 11). 24 ta' Awwissu 1938 25 ta' Awwissu 1938 – Dun T. Czaputa, Kappillan tad-dar tal-Kongregazzjoni fi Krakovja, mar l-isptar ta' Pradnik sabiex jamministra s-Sagrament tal-Griżma tal-Morda. (Kronaka ta' Krakovja IV:129). 28 ta'Awwissu 1938 – Dun Sopocko, li kien jinsab fi Krakovja, żar il-Kongregazzjoni u lil Swor Fawstina ħafna drabi fl-isptar. (Tifkiriet ta' Dun Sopocko, p. 3; Kronaka ta' Krakovja IV: 129). 2 ta' Settembru 1938 – Dun Sopocko żar lil Swor Fawstina fis-sanatorju ta' Pradnik u raha mitlufa f'estasi. (Tifkiriet ta' Dun Sopocko, p. 5; Tifkiriet ta' Swor Felicia). 17 ta' Settembru 1938 – Swor Fawstina kienet debboli ħafna u ma setgħetx iżżomm ikel. Minn Pradnik ħaduha d-dar. Hija ħassitha kalma u tat eżempju tajjeb ħafna lil kulħadd. Kienet qiegħda tistenna l-waqt li tingħaqad mal-Mulej Ġesu' u ma kellha l-ebda biża' mill-mewt. (Kronaka ta' Krakovja IV: 131). 22 ta' Settembru 1938 – Filwaqt li ħasset saħħitha tonqosha dejjem iżjed, hija talbet maħfra mingħand il-Kongregazzjoni kollha għal dawk id-drabi meta hija kienet naqsithom mingħajr ma riedet, u bdiet tistenna bis-serenita' kollha l-miġja tal-Għarus tagħha tas-Sema. (Kronaka ta' Krakovja IV:132). 26 ta' Settembru 1938 – Dun Sopocko żarha għall-aħħar darba fi Krakovja, u hi qaltlu: " L-unika funzjoni tiegħi hi li jiena ngħix fil-preżenza ta' missieri fis-Sema (Dun Sopocko innota li "kienet qisha ħlejqa sopranaturali," u żied, "f'dak il-waqt ma kienx għad baqagħli l-iċken dubju li dak li kienet tikbet fid-djarju tagħha dwar it-tqarbina minn idejn l-Anġlu kien tassew minnu." (Tifkiriet ta' Dun Sopocko, p. 5) 2 ta' Ottubru 1938 – Swor Fawstina, b'saħħitha tnaqqas bin-naqra n-naqra, imma dejjem tagħti eżempju tajjeb lil ħulħadd, kienet qiegħda tistenna bil-kalma kollha t-tluq tagħha. (Kronaka ta' Krakovja IV:133). 5 ta' Ottubru 1938 – Patri Andrasz, SJ, wasal fl-4 ta' filgħaxija u Swor Fawstina qerret għall-aħħar darba. (Kronaka ta' Krakovja IV: 134). Fid-9 ta' filgħaxija, il-Kappillan Dun T. Czaputa, flimkien mas-sorijiet miġburin flimkien, talab maġenb is-sodda tagħha t-talb għall-moribondi; Swor Fawstina, baqgħet f'sensiha sal-aħħar u ngħaqdet ma' dawk li kienu qegħdin jitolbu. (Kronaka ta' Krakovja IV: 134). Fl-11 neqsin kwart ta' filgħaxija, Swor Fawstina Kowalska, wara ħafna tbatijiet li hija ġarrbet b'paċenzja kbira, marret tingħaqad mal-Mulej sabiex jagħtiha l-premju. (Kronaka ta' Krakovja IV:134). 7 ta' Ottubru 1938 – Il-funeral ta' Swor Fawstina Kowalska sar fl-Ewwel Ġimgħa tax-xahar u fil-festa tal-Madonna tar-Rużarju. Il-Ġiżwiti, Patri Wojton u Patri Chabrowski mill-Monasteru ta' Pjazza Santa Barbara, u qassis minn 26 Triq Kopernik ħadu sehem fil-funeral. Fit-8:30 ta' filgħodu tkanta l-Matutin, imbagħad Patri Wojton iċċelebra l-Liturġija fl-artal prinċipali u Patri Chabrowski fl-altar tal-Qalb Imqaddsa ta' Ġesu' (fejn bħalissa tinsab ix-xbieha tal-Ħniena Divina – li saret famuża għal ħafna grazzji bla għadd li ġew maqlugħin). Patri Chabrowski iċċelebra l-Quddiesa liebes l-abjad. Kif ġie nnotat fil-Kronaka, kollox sar b'mod mill-isbaħ. Ħadd mill-membri tal-familja ta' Swor Fawstina ma kien preżenti fil-funeral. (Kronaka ta' Krakovja IV: 134). Swor Fawstina ġiet midfuna fiċ-ċimiterju tal-kunvent li jinsab fil-ġnien tal-Kongregazzjoni tas-Sorijiet tal-Madonna tal-Ħniena, 3/9 Triq Wronia, Lagiewniki, Krakovja, fil-qabar komuni li hemm f'dan iċ-ċimiterju. 21 ta' Ottubru 1965 – 27 sena wara l-mewt ta' Swor Fawstina, l-Isqof Julian Groblicki, b'delega speċjali mill-Arċisqof Karol Wojtyla, beda s-sezzjoni solenni fl-Arċidjoċesi ta' Krakovja, il-Proċess ta' Informazzjoni li għandu x'jaqsam mal-ħajja u l-virtujiet ta' Swor Fawstina. Minn issa 'l quddiem, Swor Fawstina kellu jingħatalha t-titlu, ' Qaddejja ta' Alla. 25 ta' Novembru 1966 – Filwaqt li kien qiegħed isir il-Proċess ta' Informazzjoni dwar il-virtujiet, il-kitbiet u d-devozzjoni tal-Qaddejja ta' Alla Swor Fawstina (mill-21 ta' Ottubru 1965 sal-20 ta' Settembru 1967), inqalgħu l-fdalijiet tagħha mill-qabar u ħaduhom f'qabar imħejji speċjali għaliha fil-kappella tas-Sorijiet tal-Madonna tal-Ħniena. Fuq il-qabar hemm ċangatura sewda b'salib fin-nofs. Iċ-ċangatura normalment ikollha fjuri friski li jpoġġuhom hemm il-fidili, li qegħdin jitolbu għal ħafna grazzji bl-interċessjoni ta' Swor Fawstina. 20 ta' Settembru 1967 – L-Eminenza Tiegħu il-Kardinal Karol Wojtyla għalaq il-Proċess ta' Informazzjoni tal-Qaddejja ta' Alla fl-Arċidjoċesi ta' Krakovja. 26 ta' Jannar 1968 – Is-Sagra Kongregazzjoni għall-Kawżi tal-Qaddisin laqgħet f'Ruma l-Atti tal-Proċess ta' Informazzjoni. 31 ta' Jannar 1968 – Permezz ta' Digriet tas-Sagra Kongregazzjoni għall-Kawżi tal-Qaddisin, ingħata bidu formali għall-Proċess ta' Beatifikazzjoni tal-Qaddejja ta' Alla Swor Fawstina H. Kowalska. 18 ta' April 1993 – Il-Venerabli Swor Fawstina Kowalska ġiet ibbeatifikata f'Ruma fl-Ewwel Ħadd fuq l-Għid – f'jum il-Festa tal-Ħniena Divina – mill-Papa Ġwanni Pawlu II (Karol Wojtyla – l-istess Isqof li kien beda l-Proċess ta' Informazzjoni dwar il-virujiet tagħha). 30 ta' April 2000 – Il-Beata Swor Marija Fawstina Kowalska ġiet dikjarata Qaddisa f'Ruma mill-Papa Ġwanni Pawlu II, f'jum il-Ħadd tal-Ħniena Divina, fis-sena tal-Ġublew tas-sena 2000. Waqt l-omelija tal-Kanonizzazjoni, il-Papa iddikjara: "Min issa 'l quddiem l-Ewwel Ħadd fuq l-Għid jkun magħruf bħala l-Ħadd tal-Ħniena Divina mill-Knisja Universali." Binti, ikteb b'mod diliġenti kull sentenza li Jiena ngħidlek dwar il-ħniena Tiegħi, għaliex din hi maħsuba għal għadd kbir ta' erwieħ li għad jieħdu ħafna ġid spiritwali minnha. (Djarju, 1142)
Lista Kronoloġika tal-Ġrajjiet